వరంగల్ వాణి

వరంగల్ వాణి వరంగల్ పట్టణం నుండి వెలువడిన తెలుగు దినపత్రిక. తొలి సంచిక 1980, జనవరి 10వ తేదీన వెలువడింది. ఈ పత్రికకు ఎం. ఎస్.ఆచార్య సంపాదకునిగా వ్యవహరించాడు. "తెలంగాణ కేంద్రం నుండి మొదటి దినపత్రిక (The First Daily from the heart of Telangana)"గా ఈ పత్రిక తనను తాను అభివర్ణించుకుంది.

ఈ పత్రిక ప్రారంభం నుండి దీనికి జనధర్మ పత్రిక ఆదివారం అనుబంధంగా వెలువడటం మొదలయ్యింది. ఈ పత్రికలో దేశ విదేశాల వార్తలతో బాటు స్థానిక రాజకీయ వార్తలు ప్రచురించబడ్డాయి.  రిజిస్ట్రార్ ఆఫ్ న్యూస్ పేపర్స్ ఫర్ ఇండియా 26వ వార్షిక నివేదిక "ప్రెస్ ఇన్ ఇండియా 1982" ప్రకారం ఈ పత్రిక సర్క్యులేషన్ 6420 ప్రతులు.

శీర్షికలు
 సంపాదకీయం
 పంచాఙ్గం
 లేఖావాణి
 మార్కెట్ ధరలు
 నేను చదివిన రచన
 ప్రజాభిప్రాయం
 సినిమా
 క్రీడాంగణం 
 ప్రతిధ్వని మొదలైనవి

 రచయితలు 
ఈ పత్రికకు రచనలు అందజేసిన కొందరు రచయితలు: టి.శ్రీరంగస్వామి, కాలువ మల్లయ్య, తిరునగరి, అనిశెట్టి రజిత, భండారు విజయ

మూలాలు

వర్గం:మూతబడిన తెలుగు పత్రికలు
వర్గం:తెలుగు దినపత్రికలు
వర్గం:1980 పత్రికలు